
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2273 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ωρών υπερωριακής απασχόλησης σε 
τετρακόσιους εξήντα (460) υπαλλήλους που υπη¬ 
ρετούν στην Κεντρική Υπηρεσία του Υπουργείου 
Υγείας. 

2 Τροποποίηση της 1628/64707/14-6-2017 (Β' 2194) 
υπουργικής απόφασης σχετικά με τις λεπτομέρει¬ 
ες εφαρμογής της χορήγησης συνδεδεμένης ενί¬ 
σχυσης στον τομέα της κτηνοτροφίας, βάσει των 
διατάξεων της παραγράφου 4, του άρθρου 52 του 
καν. 1307/2013 του Ευρωπαϊκού Κοινοβουλίου 
και του Συμβουλίου και το κεφάλαιο 5 του κανονι¬ 
σμού (ΕΕ) 639/2014 της Επιτροπής. 


ΑΠΟΦΑΣΕΙΣ 

Αριθ. Α1 α/οικ.45297 (1) 

Έγκριση ωρών υπερωριακής απασχόλησης σε τε¬ 
τρακόσιους εξήντα(460) υπαλλήλους που υπη¬ 
ρετούν στην Κεντρική Υπηρεσία του Υπουργείου 
Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) του άρθρου 20 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
διαρθρωτικών μεταρρυθμίσεων (ΦΕΚ176/Α716-12-2015), 
β) του άρθρου 27 του ν. 4320/2015 «Ρυθμίσεις για τη 
λήψη άμεσων μέτρων και λοιπές διατάξεις (ΦΕΚ 29/Α7 
19-3-2015), 

γ), το π.δ. 121/2017 (ΦΕΚ 148/Α709-10-2017) «Οργα¬ 
νισμός του Υπουργείου Υγείας» όπως ισχύει, 
δ) το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α723-9-2015). 


2. Το αριθ. ΓΔΟΥ/36117/10-05-2018 έγγραφο σχετικά 
με διαθέσιμες πιστώσεις για υπερωρίες προσωπικού 
Υπουργείου Υγείας. 

3. Το γεγονός ότι από την απόφαση αυτή θα προκληθεί 
δαπάνη ύψους 302.000,00 ευρώ περίπου, η οποία θα καλυ¬ 
φθεί από τις πιστώσεις του προϋπολογισμού τρέχοντος οικο¬ 
νομικού έτους και ειδικότερα από τον ΚΑΕ 0511 του Φ. 110. 

4. Την αριθ. Β1 α/44501 /8-6-2018 βεβαίωση της παρ. 5 
του άρθρου 24 του ν. 4270/2014, αποφασίζουμε: 

Εγκρίνουμε την αποζημίωση εργασίας καθ' υπέρβαση 
του υποχρεωτικού ωραρίου έως 31-12-2018 σε τετρακό¬ 
σιους εξήντα (460) υπαλλήλους της Κεντρικής Υπηρεσίας 
του Υπουργείου Υγείας, που θα απασχοληθούν υπερω- 
ριακά για την υλοποίηση των μεταρρυθμιστικών δρά¬ 
σεων στο χώρο της υγείας και της δημόσιας διοίκησης, 
οι οποίες θα πρέπει να έχουν ολοκληρωθεί μέχρι τέλος 
του έτους 2018, μετά το πέρας του κανονικού ωραρίου 
ως εξής: 

1. Διακόσιοι είκοσι δύο μόνιμοι και Ιδιωτικού Δικαίου 
Αορίστου Χρόνου υπάλληλοι, κλάδου Πανεπιστημιακής 
Εκπαίδευσης. 

2. Εβδομήντα επτά μόνιμοι και Ιδιωτικού Δικαίου Αο¬ 
ρίστου Χρόνου κλάδου υπάλληλοι,Τεχνολογικής Εκπαί¬ 
δευσης. 

3. Εκατόν τριάντα εννέα μόνιμοι και Ιδιωτικού Δικαίου 
Αορίστου Χρόνου υπάλληλοι, κλάδου Δευτεροβάθμιας 
Εκπαίδευσης. 

4. Είκοσι δύο μόνιμοι και Ιδιωτικού Δικαίου Αορίστου 
Χρόνου υπάλληλοι, κλάδου Υποχρεωτικής Εκπαίδευσης. 

Οι ώρες απογευματινής απασχόλησης δεν θα υπερβαί¬ 
νουν τις είκοσι (20) ώρες ανά υπάλληλο τό μήνα. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του κάθε τμήματος της κάθε 
Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2018 

Ο Υπουργός 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2273/15.06.2018 


Αριθ. 1217/84453 (2) 

Τροποποίηση της 1628/64707/14-6-2017 (Β ' 2194 
υπουργικής απόφασης σχετικά με τις λεπτομέ¬ 
ρειες εφαρμογής της χορήγησης συνδεδεμένης 
ενίσχυσης στον τομέα της κτηνοτροφίας, βάσει 
των διατάξεων της παραγράφου 4, του άρθρου 
52 του καν. 1307/2013 του Ευρωπαϊκού Κοινο¬ 
βουλίου και του Συμβουλίου και το κεφάλαιο 5 
του κανονισμού (ΕΕ) 639/2014 της Επιτροπής. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) Της περ. α' της παρ. 2 του άρθρου 62 του ν. 4235/ 
2014 «Διοικητικά μέτρα, διαδικασίες και κυρώσεις στην 
εφαρμογή της ενωσιακής και εθνικής νομοθεσίας στους 
τομείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α' 32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α' 78). 

β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α' 200), όπως ισχύουν. 

γ)Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

2. Τους κανονισμούς, όπως ισχύουν: 
α) (ΕΕ) αριθ. 1307/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, περί 
θεσπίσεως κανόνων για άμεσες ενισχύσεις στους γεωρ¬ 
γούς βάσει καθεστώτων στήριξης στο πλαίσιο της κοινής 
γεωργικής πολιτικής και για την κατάργηση του κανονι¬ 
σμού (ΕΚ) αριθ. 637/2008 και του κανονισμού (ΕΚ) αριθ. 
73/2009 του Συμβουλίου (ΕΕ Ε 347,20.12.2013, σ. 608). 

β) (ΕΕ) αριθ. 1306/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
σχετικά με τη χρηματοδότηση, τη διαχείριση και την πα¬ 
ρακολούθηση της κοινής γεωργικής πολιτικής και την 
κατάργηση των κανονισμών (ΕΟΚ) αριθ. 352/78, (ΕΚ) 
αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) 
αριθ. 1290/2005 και (ΕΚ) αριθ. 485/2008 του Συμβουλίου 
(ΕΕ 1347, 20.12.2013, σ. 549). 

γ) Κατ’ εξουσιοδότηση Κανονισμό (ΕΕ) αριθ. 639/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1307/2013 του Ευρωπα¬ 
ϊκού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 


πολιτικής και για την τροποποίηση του παραρτήματος X 
του εν λόγω κανονισμού (ΕΕ Ε 181,20.6.2014, σ. 1). 

δ) Κατ' εξουσιοδότηση Κανονισμό (ΕΕ) αριθ. 640/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης και ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση, (ΕΕ Ε181,20.06.2014, σ. 48). 

ε) Εκτελεστικό Κανονισμό (ΕΕ) αριθ. 641/2014 της Επι¬ 
τροπής, της 16ης Ιουνίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1307/2013 του 
Ευρωπαϊκού Κοινοβουλίου και του Συμβουλίου περί θε¬ 
σπίσεως κανόνων για άμεσες ενισχύσεις στους γεωργούς 
βάσει καθεστώτων στήριξης στο πλαίσιο της κοινής γε¬ 
ωργικής πολιτικής (ΕΕ Ε 181,20.06.2014, σ. 48). 

στ) Εκτελεστικό Κανονισμό (ΕΕ) αριθ. 809/2014της Επι¬ 
τροπής, της 17ης Ιουλίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227, 31.07.2014, σ. 69). 

ζ) 1760/2000 του Ευρωπαϊκού Κοινοβουλίου και του 
Συμβουλίου «για τη θέσπιση συστήματος αναγνώρισης 
και καταγραφής των βοοειδών και την επισήμανση του 
βοείου κρέατος και των προϊόντων με βάση το βόειο 
κρέας, καθώς και για την κατάργηση του κανονισμού 
(ΕΚ) αριθ. 820/97 του Συμβουλίου». 

η) 911/2004 της Επιτροπής «για την εφαρμογή του 
Κανονισμού (ΕΚ) αριθ. 1760/2000 του Ευρωπαϊκού Κοι¬ 
νοβουλίου και του Συμβουλίου όσον αφορά τα ενώτια, 
τα διαβατήρια και τα μητρώα των εκμεταλλεύσεων». 

θ) 21/2004 του Συμβουλίου σχετικά με τη θέσπιση συ¬ 
στήματος αναγνώρισης και καταγραφής των αιγοπροβά¬ 
των και για την τροποποίηση του κανονισμού (ΕΚ) αριθ. 
1782/2003 και των οδηγιών 92/102/ΕΟΚ και 64/432/ΕΟΚ. 

3. Το άρθρο 33 της αριθ. 104/7056/22-1-2015 από¬ 
φασης του Υπουργού Αγροτικής Ανάπτυξης και Τροφί- 
μων «Εθνικές επιλογές, διοικητικά μέτρα και διαδικασί¬ 
ες εφαρμογής των άμεσων ενισχύσεων κατ’ εκτέλεση 
του καν.(ΕΕ) 1307/2013 και του καν. (ΕΕ) 1306/2013 
του Ευρωπαϊκού Κοινοβουλίου και του Συμβουλίου» 
(Β' 147/22-1 -2015) όπως τροποποιήθηκε και ισχύει. 

4. Την αριθ. 263493/16-8-04 κοινή υπουργική από¬ 
φαση, σχετικά με τα «Συμπληρωματικά μέτρα για την 
εφαρμογή του συστήματος αναγνώρισης και καταγρα¬ 
φής των εκμεταλλεύσεων αιγοπροβάτων και του ζωικού 
τους κεφαλαίου σε εφαρμογή του καν. (ΕΚ) 21 /2004 του 
Συμβουλίου» (Β' 1253), όπως ισχύει κάθε φορά. 

5. Την αριθ. 1791/74062/02.07.2015 υπουργική από¬ 
φαση για την «Εφαρμογή του καθεστώτος της Πολλα¬ 
πλής Συμμόρφωσης σε εκτέλεση του κανονισμού (ΕΕ) 
1306/2013 του Ευρωπαϊκού Κοινοβουλίου και του Συμ¬ 
βουλίου και τους κανονισμούς 640/2014 και 809/2014 
της Επιτροπής» (Φ.Ε.Κ. 1468, τ. Β'). 

6. Την από 24.01.2017 κοινοποίηση των τροποποιήσε¬ 
ων των μέτρων συνδεδεμένων ενισχύσεων μέσω Ι5ΑΜΜ, 





Τεύχος Β' 2273/15.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


24853 


σύμφωνα με το άρθρο 54 παρ. 1 του κανονισμού (ΕΕ) 
αριθ. 1307/2013 του Ευρωπαϊκού Κοινοβουλίου και του 
Συμβουλίου και του άρθρου 67 παρ. 1 του κατ' εξουσιο¬ 
δότηση κανονισμού (ΕΕ) αριθ. 639/2014 της Επιτροπής. 

7. Την αριθ. 45072/11.6.2018 εισήγηση του Ο.Π.ΕΚ.Ε.Π.Ε. 

8. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Τροποποιούμε την αριθ. 1628/64707/14-6-2017 από¬ 
φαση ως εξής: 

1. Στο άρθρο 3, η παράγραφος Β2 αντικαθίσταται ως 
εξής: 

Επιλέξιμα θεωρούνται τα βοοειδή που έχουν σημανθεί 
και καταγραφεί και βρίσκονται στην κατοχή του βοοτρό- 
φου για διάστημα άνω των πέντε (5) μηνών με καταλη¬ 
κτική ημερομηνία συμπλήρωσης της εν λόγω κατοχής 
εντός του έτους ενίσχυσης, χωρίς να είναι απαραίτητη 
η κατοχή τους κατά την υποβολή της ενιαίας αίτησης 
ενίσχυσης. 

2. Στο άρθρο 3, η παράγραφος Β3 αντικαθίσταται ως 
εξής: 

Επιλέξιμα προς πληρωμή για την ενίσχυση της πα¬ 
ρούσας απόφασης είναι τα βοοειδή για τα οποία έχουν 
επιβεβαιωθεί οι όροι επιλεξιμότητας, στο σύνολο των 
προβλεπόμενων ελέγχων που διενεργούνται στο πλαίσιο 
χορήγησης των άμεσων ενισχύσεων. Επισημαίνεται ότι, 
προκειμένου να θεωρηθούν επιλέξιμα προς πληρωμή, τα 
επιλέξιμα βοοειδή που έχουν απομακρυνθεί από την εκ¬ 
μετάλλευση, σύμφωνα με τους προαναφερθέντες ελέγ¬ 
χους, θα πρέπει η εν λόγω απομάκρυνση να είναι νόμιμη. 

3. Στο άρθρο 3, προστίθεται παράγραφος Β4, ως εξής: 

Το σύνολο των επιλέξιμων προς πληρωμή βοοειδών, 

όπως ορίζονται στην παράγραφο Β3, εκφράζονται σε 
ΜΜΖ σύμφωνα με τον πίνακα μετατροπής του άρθρου 7. 

4. Αντικαθίσταται η παράγραφος Γ2 του άρθρου 3 ως 
εξής: 

Επιλέξιμα θεωρούνται τα αιγοπρόβατα ανεξαρτήτως 
ηλικίας και φύλου που έχουν σημανθεί σύμφωνα με τα 
προβλεπόμενα στην παρ. 4 του αρ. 5 και έχουν καταγρά¬ 
φει σύμφωνα με την περίπτωση 12 της παρ. Γ του άρθ. 
8, της κοινής υπουργικής απόφασης 263493/27.07.2004 
(ΦΕΚ 1253, τ.Β’), όπως τροποποιήθηκε από την κοινή 
υπουργική απόφαση 134167/18.4.2011 (ΦΕΚ 823, τ.Β ), 
και τα οποία διατηρούνται στην εκμετάλλευση για πε¬ 
ρίοδο που ξεκινάει από την ημερομηνία υποβολής της 
αίτησής τους έως και 15/12 του έτους ενίσχυσης. 

5. Η παράγραφος ΙΑ, του άρθρου 5, αντικαθίσταται 
ως εξής: 

Για το Μέτρο 1, η επιθυμία του βοοτρόφου να λάβει 
τη συνδεδεμένη ενίσχυση, χωρίς να είναι απαραίτητη 
η εκ των προτέρων δήλωση των επιλέξιμων ζώων από 


τους δικαιούχους σύμφωνα με το άρθρο 21 του καν. 809/ 
2014. 

6. Στο άρθρο 5, η παράγραφος 2 αντικαθίσταται ως 
εξής: 

Να διατηρούν στην εκμετάλλευσή τους το πλήθος των 
επιλέξιμων βοοειδών (μέτρο 1) όπως ορίζεται στην πα¬ 
ράγραφο Β2 του άρθρου 3 και το πλήθος των επιλέξιμων 
αιγοπροβάτων (μέτρο 2) που δηλώνουν κατά τα προβλε¬ 
πόμενα στην παράγραφο 1 για το χρονικό διάστημα που 
ορίζεται στην παράγραφο Γ2 του άρθρου 3. 

7. Στο άρθρο 6, η παράγραφος 5 αντικαθίσταται ως 
εξής: 

Επιτόπιοι Έλεγχοι: Οι επιτόπιοι έλεγχοι διενεργούνται 
ετησίως σε ποσοστό τουλάχιστον 5% για το μέτρο 1 και 
10% για το μέτρο 2, επί του συνόλου των δικαιούχων 
που υποβάλλουν αίτηση για το καθεστώςτης παρούσας 
απόφασης. 

Οι επιτόπιοι έλεγχοι του δείγματος του Μέτρου 1 κα- 
τανέμονται σε όλο το έτος ενίσχυσης, με πολλαπλές επι¬ 
σκέψεις στους κτηνοτρόφους του δείγματος. 

8. Στο άρθρο 7, η παράγραφος 2 αντικαθίσταται ως 
εξής: 

Μέτρο 1: Εφόσον τηρείται η υποχρέωση της παρ. 1Α, 
του άρθρου 5 της παρούσης, ο συνολικός αριθμός των 
προσδιορισθέντων για πληρωμή ΜΜΖ βοοειδών της 
εκμετάλλευσης του δικαιούχου, προκύπτει λαμβάνοντας 
υπόψη τις επιλέξιμες προς πληρωμή ΜΜΖ βοοειδών, 
όπως ορίζονται στην παρ. Β4 του άρθρου 3 και τα ευ- 
ρεθέντα επιλέξιμα βοοειδή κατά τους διοικητικούς και 
επιτόπιους ελέγχους, όπως ορίζονται στο άρθρο 6. 

9. Στο άρθρο 9, η παράγραφος 2 αντικαθίσταται ως 
εξής: 

Εφόσον διαπιστωθεί απόκλιση: 

Α. Για το Μέτρο 1 μεταξύ των επιλέξιμων και των επι¬ 
λέξιμων προς πληρωμή βοοειδών. 

Β. Για το Μέτρο 2, μεταξύ των δηλωθέντων και προσδιο- 
ρισθέντων επιλέξιμων αιγοπροβάτων, μη συμμόρφωση 
ως προς τα κριτήρια επιλεξιμότητας, τις δεσμεύσεις ή 
άλλες υποχρεώσεις που απορρέουν και οφείλονται στον 
γεωργό, εφαρμόζονται οι μειώσεις που προβλέπονται 
στα άρθρα 64 και 77 του καν. (ΕΕ) 1306/2013 και στο 
άρθρο 31 του καν. (ΕΕ) 640/2014. 

Άρθρο 2 

Η ισχύς της παρούσας απόφασης αρχίζει από το έτος 
ενίσχυσης 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2018 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2273/15.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























